རང་ལུས་མེ་སྲེག་གཏོང་མཁན་ཚོའི་ཁྲོད།ཉེ་ཆར་རེབ་གོང་ས་ཁུལ་དུ་རང་ལུས་མེར་བསྲེགས་བཏང་ནས་རྒྱ་ནག་གཞུང་ལ་ངོ་རྒོལ་བྱེད་མཁན།མི་གྲངས་བཅུ་ལྷག་བྱུང་ཡོད་པས།ཚེས་༡༩ཉིན།རེབ་གོང་གི་དགོན་པ་སོ་སོའི་བླ་མ་དགེ་བཤེས་ལས་ཀྱི་སྣེ་མོ་ཡོངས་དང་།སྡེ་བ་ཡོངས་ཀྱི་རྒན་རྒོན་བསམ་ཤེ་ཅན་བཅས་ནས་ལྷག་བསམ་རྣམ་དག་གིས།རང་རིགས་སྐྱ་སེར་རྒན་གཞོན་ཡོངས་ལ་ཕངས་སེམས་དང་།རེ་བ་ཆེན་པོས་སྙན་བསྐུལ་ཞུ་རྒྱུ།ཞེས་པའི་ཡིག་ཆ་ཞིག་རེབ་གོང་གི་ས་ཕྱོགས་གང་སར་བཀྲམས་ནས་རང་ལུས་མེར་བསྲེགས་མཚམས་འཇོག་ཡོང་བར་འབོད་སྐུལ་ཞུས་འདུགའབོད་སྐུལ་ཡི་གེ་དེའི་ནང་།རིན་ཐང་བྲལ་བའི་འགྲོ་བ་མིའི་ལུས་རྟེན་བཟང་བོ་འདི་ལྟ་བུ་སྔོན་བསགས་བསོད་ནམས་ཀྱི་མཐུ་ལས་ད་རེས་ལན་གཅིག་ཙམ་རྙེད་པ་འདི།སྐྱོ་སྡུག་འཕྲལ་རྐྱེན་གྱིས་དབང་གིས་མི་གཏོང་བར།རང་དང་འགྲོ་བ་ཡོངས་ལ་ཕན་བདེ་རྒྱ་ཆེན་པོ་སྒྲུབ་ཐུབ་པའི་ཐབས་སུ་ད་དུང་ཡུན་རིང་བོར་བེད་སྤྱོད་གཏོང་རྒྱུའི་སེམས་ཤུགས་ངེས་ཅན་དུ་ཡོད་དགོས་།ཞེས་དང་།ཡང་འབོད་བསྐུལ་ཡི་གེ་དེའི་ནང།རང་གཞན་ཀུན་ལ་སྡུག་བསྔལ་ཉིས་བརྩེགས་ཀྱི་ཐབས་སྐྱོ་བའི་གནས་ཚུལ་འདི་རིགས་མྱུར་དུ་མཚམས་འཇོག་ཡོང་བར་སྤྱི་ཚོགས་ལ་ཤ་ཚ་བ།མིའི་ཚེ་སྲོག་ལ་ཤ་ཚ་བའི་ཀུན་སློང་རྣམ་དག་གིས་པུས་མོ་ས་ལ་བཙུགས།ཐལ་མོ་སྙིང་གར་སྦྱར་ཏེ།ནག་ཐིག་བྲལ་བའི་སེམས་ཀྱི་རེ་བ་དཀར་བོ་ཕུར་ཚུགས་སུ་ཞུ་བ་ལགས་།ཞེས་དང་།ཡང་འབོད་བསྐུལ་ཡི་གེ་དེའི་ནང་དུ།རིང་མིན་འཕྲལ་དུ་སེལ་འོས་ཤིང་སེལ་དགོས་པའི་སྤྱི་ཚོགས་དང་།མི་རིགས་ཀྱི་རྒྱུན་འབྱམས་ཀྱི་གནད་དོན་གྱི་རིགས་དང་།མི་རིགས་ཀྱི་བདེ་སྡུག་ལ་ངེས་པར་དུ་འགན་ཁུར་དགོས་པའི་རེ་སྐུལ་ནན་མོ།ང་ཚོས་སེམས་ཤུགས་ཆེར་བསྐྱེད་རང་ནུས་ཡོད་རྒུ་བཏོན་ཏེ་ཞུ་རྒྱུ་ཡིན